Felszámolják a Salgó-Sík Kft.-t | 24.hu
2009. 06. 22. 13:06
Tartozásai miatt felszámolás indult a salgótarjáni Salgó-Sík Kft. ellen.
Felszámolják a salgótarjáni Salgó-Sík Síküvegfeldolgozó Kft.-t – erről sajtóközleményben értesítette a város polgármestere hétfőn az MTI-t. A kft. ügyvezető igazgatójának tájékoztatása szerint a gyár a hitelezők döntéséig továbbra is működik, és a felszámoló is a működő céget akarja értékesíteni.
Székyné Sztrémi Melinda (Fidesz), Salgótarján polgármestere ismertette: a Salgó-Sík a több mint száz éves szakmai múlttal rendelkező Salgótarjáni Síküveggyárból alakult magánvállalkozássá, és 1995 óta állítja elő termékeit.
A cég 22 fős kezdő létszáma 2008-ra 117 főre emelkedett, 30-40 százalékos évi forgalomnövekedésének köszönhetően tavaly 2 milliárd forintos árbevételt ért el. A cégnek nincs tartozása az önkormányzat felé.
A polgármester tájékoztatása szerint a Salgó-Sík Kft. felszámolásához az vezetett, hogy a cég nem tudta fizetni, illetve átütemezni hiteleit, és a bankok azonnali inkasszót érvényesítettek.
Kétmilliárdos adócsalás